થાઈલેન્ડની ગુફામાંથી જ્યારે અંતિમ ચાર બાળકોને બહાર કાઢવામાં આવ્યા તો ત્યાં હાજર બે ભારતીયોની ખુશીનું કોઈ ઠેકાણુ નહોતું. 23 જૂનથી ગાયબ 12 બાળકો અને એક કોચને ગુફામાંથી બહાર કાઢવામાં પ્રયત્નોમાં પ્રસાદ કુલકર્ણી અને શ્યામ શુક્લાએ પણ ખુબ મહેનત કરી છે. આ બન્ને ભારતીયો થાઈલેન્ડ દ્વારા કામ પર લગાવવામાં આવેલી પંપ બનાવતી કંપની કિર્લોસ્કર બ્રધર્સ લિમિટેડની સાત સભ્યોની ટીમનો ભાગ હતા. મહારાષ્ટ્રના સાંગલી જિલ્લાના રહેવાસી પ્રસાદ અને પુનાના એન્જિનિયર શ્યામ શુક્લા સિવાય આ ટીમમાં નેધરલેન્ડ્સ અને ઞઊંનો એક સભ્ય પણ હતો. બાકીના લોકો થાઈલેન્ડ ઓફિસના જ હતા. કિર્લોસ્કર સાથે થાઈલેન્ડ સરકાર પહેલા પણ અનેક પ્રોજેક્ટ્સ પર કામ કરી ચુકી છે. તેમનું કામ અહીં પાણી કાઢવાનુ હતુ. ટીમને 5 જુલાઈના રોજ અત્યંત ખરાબ વાતાવરણમાં 4 કિલોમીટર લાંબી ગુફામાંથી પાણી ખેંચવાનુ કામ સોંપવામાં આવ્યુ હતુ.